Min fruntlich gruͦs und williger dienst vor an. Wiss lieber min vatter, das ich
uff hutt han von Hansen Burger v'standen den handel mitt Matzysperg. Also wiss,
das ich fro binn, das der eren und glinpfs halb bist und es ze dem besten ist
uss geratten des Got gelobt sy etc.
Item also wiss, dz uff hutt din swecher dye sach hatt fûr mien herren den Schult¬
heissen bracht. Und Uͤlrych vō Erlach den eltren, Ruͦdolff vō Ringoltingē,
P. Brugler also schrybent minen herrē, dz man den knecht sol lassen ligen
untz uff dye zitt, das mā weys, wyen er sych gegen dir gehalten hatt, und
es v'dross sy ze mal ûbel, wand ich was oͧch dar by und sond'lich Uͦolrych,
wand man weys wol, das du dir selben wol gezien kanst, und das er mitt der sach
an dich komen ist. Also sprach Ruͦdolff, es ist ein grosser üb' muͦt, dye lutt
also ze suͦchen in burgen mitt sehnlich fûrsatz und v'drust sy ûbel, als ich
verstan. Got schik es zuͦ dem besten. Also weis ich ietz ze mal nut anders denne
Got wiss unss das besten. Ich rytt uff morn gan Lutzern. Oͧch so hastu min
schryb zûg, des selben bedaͤrff ich ze mal mal. Gruͦs mir minen swester.
Geben ze Bern uff 6. Juny 1445. P S, din son und
williger